כרמן אלקטרה

טארה לי פטריק (באנגלית: Tara Leigh Patrick; נולדה ב-20 באפריל 1972), המוכרת בשם הבמה כרמן אלקטרה (Carmen Electra), היא דוגמנית, שחקנית, זמרת מנחת טלוויזיה ואישיות טלוויזיונית אמריקאית. אלקטרה נולדה בשם טארה לי פטריק בעיר שרונוויל, אוהיו שבארצות הברית, בתם של הארי פטריק ופטרישיה. אמה הייתה זמרת ואביה הוא גיטריסט ובדרן. יש לה ארבעה אחים ואחות אחת. היא ממוצא גרמני ואירי. בילדותה, למדה ריקוד בסטודיו לריקוד של לוריה ג'יי סימפסון עד גיל 9, ולאחר מכן נרשמה לבית ספר לאמנויות (SCPA) בסינסינטי. סיימה את לימודיה בתיכון פרינסטון בשרונוויל ב-1990, לאחר שעברה לשם מ-SCPA שנתיים קודם לכן. בנוסף, אלקטרה למדה בבית הספר לדוגמנות ומשחק של ברביזון בסינסינטי. באוגוסט 1998, אמה של אלקטרה נפטרה מסרטן המוח, ושבועיים לאחר מכן, אחותה הגדולה, דבי, מתה מהתקף לב. ב-1991 אלקטרה עברה ללוס אנג'לס ובתוך שבוע הכירה את המוזיקאי פרינס. פרק זמן קצר לאחר מכן, חתמה על חוזה הקלטות עם חברת פייזלי פארק רקורדס ששייכת לפרינס. קריירת השירה שלה הייתה קצרה שכללה אלבום אחד "Carmen Electra" שיצא ב-1993 ולא זכה להצלחה. ב-1995 השתתפה אלקטרה בתוכנית טלוויזיה בערוץ ניקלודיאון. במאי 1996 היא הופיעה בעירום למגזין "פלייבוי". מכאן הייתה דרכה סלולה לשורה של תפקידים. בין 1997 ל-1998 גילמה את המצילה לני מקנזי בסדרה הפופולרית "משמר המפרץ". אלקטרה הופיעה בסרטים רבים ביניהם "משחקי חיזור" ופרודיית סרטי האימה: "מת לצעוק", אשר בסרט הרביעי שלהם זכתה בפרס פטל הזהב לשחקנית המשנה הגרועה ביותר. היא גם הופיעה כרקדנית בקביעות בלהקת הבורלסק, הפוסיקט דולז, אך עזבה את הלהקה עם קבלת החוזה המוזיקלי של הלהקה. בנובמבר 1998, נישאה אלקטרה לכדורסלן ה-NBA, דניס רודמן בלאס וגאס. תשעה ימים לאחר מכן רודמן הגיש תביעת גירושין. הזוג השלים, אך לבסוף התגרש באפריל 1999. הזוגיות של השניים זכתה לתודעה תקשורתית רבה. בנובמבר 1999, אלקטרה ורודמן נעצרו לאחר שנודע למשטרה על סכסוך ביתי במלון במיאמי ביץ'. הם שוחררו בערבות של $2,500 כל אחד והצטוו להתרחק אחד מהשני. האישומים נגדם בוטלו בסופו של דבר. ב-22 בנובמבר 2003, אלקטרה התחתנה עם דייב נבארו, גיטריסט להקת ג'יינז אדיקשן בהווה ולהקת רד הוט צ'ילי פפרז בעבר. הזוגיות שלהם תועדה בתוכנית הריאליטי "'Til Death Do Us Part: Carmen and Dave" ב-2004 בערוץ MTV. ב-17 ביולי 2006 היא הודיעה על פרידתם. אלקטרה הגישה תביעת גירושים נגדו ב-10 באוגוסט של אותה שנה, והתהליך הסתיים ב-20 בפברואר 2007. לאחר מכן יצאה תקופה קצרה עם מפיק הטלוויזיה הבריטי סיימון קאוול. באפריל 2008, מקורבת של אלקטרה אישרה כי היא נמצאת בזוגיות עם רוב פטרסון, גיטריסט בעבר של להקות הרוק "Otep" ו-"Filter". השניים אף היו מאורסים מספר שנים עד לפרידתם ב-2012. 1993: Carmen Electra 1998: "Fun" 2012: "I Like It Loud" 2013: "Bigger Dick" 2014: "WERQ" 2014: "Around the World" מדיה וקבצים בנושא כרמן אלקטרה בוויקישיתוף אתר האינטרנט הרשמי של כרמן אלקטרה כרמן אלקטרה, ברשת החברתית פייסבוק כרמן אלקטרה, ברשת החברתית אקס (טוויטר) כרמן אלקטרה, ברשת החברתית אינסטגרם כרמן אלקטרה, במסד הנתונים הקולנועיים IMDb (באנגלית) כרמן אלקטרה, באתר AllMovie (באנגלית) כרמן אלקטרה, באתר Rotten Tomatoes (באנגלית) כרמן אלקטרה, באתר Metacritic (באנגלית) כרמן אלקטרה, במסד הנתונים הקולנועיים KinoPoisk (ברוסית) כרמן אלקטרה, באתר AllMusic (באנגלית) כרמן אלקטרה, באתר MusicBrainz (באנגלית) כרמן אלקטרה, באתר Discogs (באנגלית) כרמן אלקטרה, באתר Songkick (באנגלית) כרמן אלקטרה, באתר בילבורד (באנגלית) קרן בר לב, ‏האישה הביונית: האבולוציה של כרמן אלקטרה, באתר ‏מאקו‏, 4 באפריל 2014 יעל ביר-כץ ומיטל קויפמן, אז והיום: מה קרה לכוכבי "משמר המפרץ"?, במדור "פנאי פלוס" באתר ynet‏, 11 במרץ 2016